કૉટન પ્લેન શૉર્ટ્સમાં બે ઑપ્શન હોય છે. એક તો એ જેમાં ઇલૅસ્ટિક હોય અને બીજું જેમાં પ્રૉપર કમરના માપના હિસાબે બટન અને ઝિપ હોય. જેમાં ઇલૅસ્ટિક હોય છે એ માત્ર ઘરમાં જ પહેરી શકાય, લૂઝ ટી-શર્ટ સાથે. જેમાં પ્રૉપર કમરના માપ પ્રમાણે બટન હોય છે એ પહેરીને તમે આફ્ટર-ડિનર નીચે પણ પહેરીને જઈ શકો અથવા તો ફ્રેન્ડ્સ આઉટિંગ માટે પણ સારો ઑપ્શન છે. તમે ક્લબિંગના શોખીન હો અને કંઈક અલગ ટ્રાય કરવું હોય તો બેજ કલરનું કૉટનનું શૉર્ટ્સ લેવું. એના પર કોઈ પણ પેસ્ટલ શેડનું અથવા બ્લૅક કલરનું પ્લેન ફૉર્મલ શર્ટ પહેરી એને ઇનશર્ટ કરવું. બેલ્ટ પહેરવો અને પગમાં બ્લૅક કલરનાં શૂઝ પહેરવાં.